Ma tu si pari quel tempo quand e trop grand calura. 

 lo grand calor te ferc; tu senti la grand arsura. 

 perzo no po' tu durar; tost perdi la toa figura. 

 100 la toa vanitä e lo to color poco dura. 



Ancora si te digo k' eo sont la flor novella, 

 ke pairo da primavera, ke sont olente e bella. 

 a tute persone denontio ke 1 tempo se renovella. 

 al tempo k' eo pairo imprima, nixun flor me rebella. 

 105 Inprimamente k' eo pairo, no pare le oltre flor. 

 perzö k' eo sont solenga, me fi fagio grand honor. 

 nixun partisce conmego. i homni per grand amor 

 de mi solenga parlano, ni disen d' oltro flor." 



Ancora dise la rosa "li cavaler e le done 

 110 il soe belle man me portano, no miga tute persone. 

 le nobel polzellete de mi fan soe corone, 

 e si circondo la testa dre nobellisseme done. 



De mi fi aqua rosa, la quäl mete le polzelle /. 48 



sor le soe belle face per esse plu tenerelle. 

 115 ancora cazo li morbi da 1' infirmiza pelle, 

 de mi fi medicine, le que sont bone e belle." 



Responde la violeta "tu senti de vanitae. 

 tu tre a la luxuria, ni zö ven da bontae, 

 se le done e le polzelle da ti retran beltae 

 120 e te meten sor le gölte; zö ven da iniquitae. 



Ele no volen esse contente de tal belleza 

 com lo segnor g' ha dao: inanze per soa boldeza 

 de toa aqua se pegano, ke ven da grand reeza. 

 e zö da toa parte no e lox ni proeza. 

 125 Ma eo zä no m' intendo, ni mai me vojo vanar, 

 ke de mi le belle done se deblan coronar. 

 tuto zö ke tra a luxuria , zascun devrave blasmar. 

 perzö da quella fama sempre me vojo guardar. 



Se tu voi dir ancora ke tu he poestae 

 130 de resanar 1' infirmi da soa infirmitae, 



anc eo sont bona medica, et ho grand dignitae. 

 de mi fi fagio confegi de grand utilitae. 



Eo valio incontra li morbi no solamente in flor: 

 tuta la mia planta si e de grand valor. 

 135 li pedegulli e le foje contrastan al dolor. 



la mia erba d' inverno no perde lo so verdor. 



